Λοιπόν.
-Μεγάλη μέρα για τον Όουεν. -Άκρη.
Κάνει διάφορες μικρές εκδηλώσεις κι έναν έρανο
για την προωθητική καμπάνια του "Καρδιά πάρκο" και πάνε πολύ καλά
για έργο χαμηλού προϋπολογισμού.
Τώρα βάλε τις υπόλοιπες λέξεις.
Το "καρδιά" μπροστά από το "πάρκο".
-Δεν έφτανε το μπάτζετ. -Πόσο έχει το πάρκινγκ;
Δίνω πέντε δολάρια και θα δώσω όνομα στον σκίουρο;
-Ακριβώς. -Μετά θα τον φάω;
-Όχι. Τι; -Βλακεία.
Η τρύπα είναι πολύ μικρή. Το κεφάλι μου κόλλησε στο δέντρο.
Όχι…
Σήμερα, όμως, η καμπάνια θα γίνει "καμπάνα" ή "καμπ-ουρά-νια".
Όλα οδήγησαν εδώ.
Στη μεγαλύτερη εκδήλωση του Όουεν. Τη Γιορτή Καρδιά Πάρκο.
Μιλάω για φαγητό, ζωντανή μουσική, ζωγραφική προσώπου, πληροφορίες.
Θα έρθει κι αυτός ο Ντέρικ. Δεν τον ξέρετε, αλλά έχει πλάκα.
Με όλα αυτά,
ο Όουεν φυσικά είναι επικεντρωμένος στις πωλήσεις πάνινων τσαντών.
Μπέρντι, σε χρειαζόμαστε!
Μισό. Με χρειάζεται ο κολλητός μου. Πάω να βοηθήσω.
Μπαίνεις κάτω από την τέντα να τη σηκώσεις από τη μέση;
Έλγουντ, πού είναι η κούτα με τις τσάντες; Έχουμε δύο κούτες.
Έφερα μία από το γραφείο. Θα έφερνες εσύ την άλλη.
Άκου τι έγινε με την κούτα.
Όταν την άνοιξα, νόμιζα ότι ήταν ανάποδα,
οπότε τη γύρισα και την άνοιξα από την άλλη,
-αλλά ήταν ήδη ανοιχτή από κάτω… -Φέρε την κούτα!
Δεν είναι πια κούτα, είναι ένα πλακέ χαρτόνι.
-Έλγουντ! -Έφυγα.
Εντάξει, ας ηρεμήσουμε.
Όλοι ξέρουν ότι οι τσάντες είναι ό,τι πιο σημαντικό σήμερα.
Είναι μια περιφερόμενη διαφήμιση. Βάζουν μέσα της άλλα πράγματα.
Αν σου δώσω ένα φυλλάδιο για τα δέντρα
και δεν έχεις τσάντα, θα το πετάξεις.
Χωρίς τις τσάντες, έχουμε απλώς κόσμο που βολτάρει.
Με τις τσάντες, έχουμε μια επιτυχημένη εκδήλωση.
Βρήκα τι θα του πάρω τα Χριστούγεννα.
Ένα iPad; Δεν βλέπει πια τα γράμματα στα βιβλία.
Θέλω να είναι όλα τέλεια. Με τις τσάντες θα συγκεντρώσουμε χρήματα,
και τις πληρώσαμε από το μπάτζετ, οπότε κάθε απούλητη τσάντα
στερεί λεφτά από ένα δέντρο.
Θα τα έτρωγαν σε ναρκωτικά.
Μακάρι να είχαμε πάρει με διπλό γαζί.
Δεν ξέρω αν το μονό γαζί δίνει την εντύπωση της επιτυχίας.
Ξέρω ότι έχεις άγχος, μα θα τα καταφέρεις. Οι τσάντες είναι τέλειες.
Φύτεψες τους σπόρους της καμπάνιας, τους φρόντισες,
τώρα είναι ώρα να κάνεις πίσω για να ανθίσουν.
Έχεις δίκιο.
Σ' ευχαριστώ που μίλησες με όρους κηπουρικής.
Ξέρω τι αρέσει στο μωρό μου. Πάρε ανάσα.
Νιώθω ήδη πιο…
Συγγνώμη.
Μόνο αυτό το ringtone ακούγεται πάνω από τον θόρυβο στο σπίτι.
Και η Άμπι έχει μια σημαντική εξέλιξη.
Μετά από μήνες τρεχάλας,
πέρασε στην τελευταία φάση των ακροάσεων για έναν μεγάλο ρόλο
και περιμένει να την καλέσουν. Έχουν περάσει τρεις εβδομάδες.
-Εμπρός; -Ο συγκάτοικός σου είμαι.
Ξέχασες το αδιάβροχο.
Δεν βρέχει, οπότε… Άσε που δεν έχω αδιάβροχο.
Και ποιανού είναι αυτό;
Πρέπει να κρατήσω τη γραμμή ελεύθερη.
Δεν είχες ακόμα νέα;
-Δεν πειράζει. -Έτσι μπράβο, Άμπι. Θα πάρεις τον επόμενο.
Τι; Όχι, δεν πειράζει επειδή θα πάρω αυτόν.
Μάλιστα.
Εννοούσα ότι θα πάρεις και αυτόν και τον επόμενο. Φοβερό υποθετικό σερί.
Γλείφω μήνες τον δήμαρχο Λιντς. Σήμερα θα κάνω την κίνησή μου.
Πρώτα, θα του κάνω δώρο αυτόν τον πολυέλαιο Λα Γκουάρντια,
τον οποίο κοιτούσε με θαυμασμό την τελευταία φορά που ήρθε.
Μαγικό μέρος. Δείτε τον πολυέλαιο.
Μέχρι να βρεθούμε το απόγευμα, θα τον έχω στο τσεπάκι
και θα κάνει ό,τι του ζητήσω. Τι ακούγεται;
Σαμπέιν! Σταμάτα! Έλεν, μάζεψέ τα! Έλεν!
-Γεια. Ήρθα. -Πού στον διάτανο ήσουν;
Κλείστηκα μία ώρα στο ασανσέρ.
Έπαιρνα τους τεχνικούς, μα δεν απαντούσαν. Πήρα κι εσένα. Αρκετές φορές.
Το κινητό μου ήταν μακριά.
Οπότε, δεν θα…
Εμπρός; Εντάξει. Θα της το πω.
Το ραντεβού σου με τον δήμαρχο ακυρώθηκε.
-Τι; -Θέλει να κρατήσει αποστάσεις
λόγω της απεργίας.
Ποιας απεργίας;
Αυτής της απεργίας.
Κάτω η Μπίτσι Μπράντενχαμ!
Θέλουμε κάποια πράγματα
Που πρέπει να γίνουν
Σηκώστε τις γροθιές
Έφτασε η ώρα
Τι θέλουμε; Πολλά και διάφορα
Πότε τα θέλουμε; Μέχρι το απόγευμα
Τι θέλουμε; Πολλά και διάφορα
ΩΣ ΕΔΩ ΔΕΝ ΠΑΕΙ ΑΛΛΟ
Πότε τα θέλουμε; Μέχρι το απόγευμα
Τέλος η κακοποίηση!
Τέλος τα αστεία Ότι μου 'στριψε η βίδα
-Τέλος τα "Τραγουδάς υπερβολικά" -Ή τα "Βάζεις πολύ βερμούτ"
Κάνω το δάπεδο να γλιστρά Αλλά εσύ είσαι γλίτσα
-Ώρα να καεί στην πυρά -Πάμε, ομάδα Μπράντενχαμ!
-Τι θέλουμε; -Οφθαλμολογική ασφάλιση
Πότε τα θέλουμε; Μέχρι το απόγευμα
-Τι θέλουμε; -Λίγη ανθρωπιά, ρε φίλε!
Πότε τη θέλουμε; Μέχρι το απόγευμα
Φώναξε την Άλλη Έλεν.
Πες της να έρθει εδώ!
Άμπι
Δεν έρχεσαι λίγο;
Λοιπόν, το "Καρδιά πάρκο" Ίσως είναι ό,τι καλύτερο έχω κάνει
Ένας τρόπος να γίνει αγαπητό Το πάρκο από όλους
Μα αν τα θαλασσώσω; Απόψε θ' αρχίσουν τα όργανα
Πάντως, έχω δώσει τα πάντα Και κοντεύω να τρελαθώ
Θέλω να γίνω ηθοποιός Γιατί χάνω χρόνο;
ΕΛΑ ΕΔΩ ΤΩΡΑ!
Παίζω ότι δήθεν Δεν μου ανήκει ό,τι μου ανήκει
Θα 'πρεπε να είμαι στη σκηνή Κάτω από τους προβολείς
ΕΡΧΟΜΑΙ.
Μα δεν θα πετύχω ποτέ Αν συμβιβάζομαι
-Τι θέλουμε; -Να δουλέψουν οι δημόσιες σχέσεις
Πότε το θέλουμε; Μέχρι το απόγευμα
-Τι θέλουμε; -Να πετύχει το "Καρδιά πάρκο"
Πότε το θέλουμε; Μέχρι το απόγευμα
Τι θέλουμε; Πολλά και διάφορα
Πότε τα θέλουμε; Μέχρι το απόγευμα
Τι θέλουμε; Πολλά και διάφορα
Πότε τα θέλουμε; Μέχρι το απόγευμα
Θεέ μου, τι απογοήτευση.
-Ναι, φαίνονται αρκετά θυμωμένοι. -Για σένα λέω.
-Τι; Εγώ; -Ναι, εσύ φταις για όλα.
-Γιατί; -Δεν ασχολούμαι με τους υπαλλήλους.
Δεν τους κοιτάω καν. Παραείναι θλιβερό.
Επίσης, δεν σου είπα να απολύσεις
-αυτήν με την ντουντούκα; -Το πήρα πάνω μου.
Τη συμπαθούσε ο δήμαρχος και σκέφτηκα ότι θα φαινόταν άσχημο να την απολύσω.
Δεν σε προσέλαβα γι' αυτό. Σε προσέλαβα γιατί κάνεις ό,τι σου λέω.
Είσαι σαν ρομπότ με δέρμα.
-Κα Μπράντενχαμ, Έλεν, γεια. -Άλλη Έλεν.
-Άμπι. -Πάνω στην ώρα.
Η Παλιά Έλεν τα έκανε θάλασσα,
θέλω να πας έναν πολυέλαιο στο Γκρέισι Μάνσιον.
Θέλετε να πάω τον πολυέλαιο στην άλλη άκρη της πόλης;
Υπάρχει φορτηγό; Θα τον κουβαλήσω μόνη μου;
Αυτό είναι πρόβλημα της Άλλης Έλεν. Θα τα καταφέρεις.
Τα καλοθρεμμένα με καλαμπόκι μπούτια σου θα βοηθήσουν στην ισοστάθμιση.
Για τα μπούτια ευθύνονται οι καραμέλες.
Γιατί στέκεσαι ακόμα; Κουβάλησέ τον, κράτα τη δουλειά σου. Φύγε!
Μάλιστα.
Μόλι, πολύ ωραίο σχέδιο τσάντας.
Ένα τεράστιο καϊτζού που τρώει τις καρδιές των ανθρώπων.
Τι; Όχι.
Είναι ένα φιλικό πάρκο που ανοίγει φιλικά την αγκαλιά του.
Μάλιστα, βέβαια, το κατάλαβα. Πολύ καλό.
Δήμαρχε Λιντς.
Όουεν! Για δες εδώ πράγματα!
Δεν φαντάζεσαι πόσο περήφανος είμαι για τη δουλειά σου.
Κόντρα σε κάθε πιθανότητα. Κανείς δεν περίμενε να τα καταφέρεις.
-Ούτε οι συνεργάτες ούτε η σύζυγος. -Οκέι.
Αλλά ήθελα να είμαι ο πρώτος που θα αγοράσει τσάντα "Καρδιά πάρκο".
Το γαζί είναι διπλό ή μονό;
Μονό.
Το κλειδί σε κάθε επιτυχημένη καμπάνια είναι η τσάντα.
-Το ξέρω. -Όπως όλοι.
Ίσως δεν το παρατηρήσει η επίτροπος Κραντς.
-Η επίτροπος Κραντς; -Ναι. Θα περάσει αργότερα να δει πώς πάτε.
Μα δεν έρχεται ποτέ στο πάρκο, εκτός κι αν υπάρχει σοβαρό πρόβλημα.
Όπως τότε που το κογιότ έφαγε το φαΐ του Τζον Μπον Τζόβι.
Δεν έγινε κάτι.
Είπε ότι ήθελε να δει "τι απέγινε με όλα αυτά".
Εντάξει.
Μην πανικοβάλλεσαι.
Ναι, σίγουρα θα τα πας περίφημα. Τι θα κάνει;
Θα σε απολύσει;
Θα σε διώξει; Θα σε γαργαλήσει;
Απολύεσαι.
Πιθανόν δεν θα το κάνει. Είναι αντιεπαγγελματικό.
Κι όταν αυτός ο ζουμπάς τύραννος μας καλεί στις 03:00
επειδή έχυσε ένα βάζο κεράσια μαρασκίνο
στην πολυθρόνα της, τι λέμε;
Όχι!
Γι' αυτό ήθελαν να πάω από πίσω.
Συγγνώμη. Με συγχωρείτε. Συγγνώμη.
Είναι μαζί μας άλλη μία υπάλληλος. Που έκλεψε έναν πολυέλαιο.
Ναι! Κάψτε τον!
-Πέτα τον ψηλά κι άσ' τον να σκάσει κάτω. -Ναι, σας υποστηρίζω απόλυτα.
Αλληλεγγύη και τέτοια, αλλά δεν είναι και τόσο χάλια η Μπίτσι.
Σε κατηγόρησε για κλοπή και ήθελε να σε συλλάβουν.
Εντάξει, έχεις ένα δίκιο. Αλλά το ξεκαθαρίσαμε.
Σε έβαλε να την κουβαλάς σε ένα στρώμα σαν την Κλεοπάτρα.
Ξέρετε, είναι το τίμημα που πληρώνεις για να κυνηγήσεις το όνειρό σου.
Να νοικιάζεις ένα διαμέρισμα που κανονικά είναι λεβητοστάσιο
ή να πηγαίνεις σε 35 ακροάσεις τη βδομάδα και να μη σε παίρνουν πουθενά.
-Πουθενά; -Περιμένω ακόμα νέα από μερικές δουλειές.
Δηλαδή, μία δουλειά.
Σηκώστε το κάποιος. Ίσως είναι αυτοί.
Άμπι, έχω καινούργιο κομμάτι. Πες μου αν είναι υπερβολικά φάνκι.
Μου αρέσει, DJ Χάινι, αλλά θα σε ξαναπάρω.
Δείτε! Έγινα δράκος. Όχι σαύρα, όπως είπε εκείνο το παιδί.
Τέλος πάντων, η Γιορτή Καρδιά Πάρκο έχει πάρει φωτιά.
Γίνονται πολλά διασκεδαστικά πράγματα που δεν θα δει ο Όουεν,
επειδή είναι επικεντρωμένος σε…
Πάνινες τσάντες. Εδώ είναι. Καλά, όχι όλες. Λείπει ένα κουτί.
Μα γιατί δεν τις θέλετε;
Ναι, δεν πούλησα ούτε μία.
Ξεκινήσαμε; Νόμιζα πως κάτι περιμέναμε.
Εγώ κι η Μόλι πουλήσαμε μία. Ο ένας στον άλλο.
Οπότε, ναι, καμία.
Έρχεται το αφεντικό μου. Δεν αγοράζει κανείς. Το αφεντικό μου.
Νομίζω ότι αγχώνεσαι υπερβολικά για τις τσάντες.
Νομίζω ότι αγχώνομαι όσο πρέπει, δεδομένης της σπουδαιότητας της συνθήκης.
Ίσως αν ήσουν λιγότερο αγχωμένος να πουλούσες περισσότερες.
-Αλήθεια; -Γύρισα και δεν έχω άλλες τσάντες.
Αλήθεια; Έλγουντ, αυτό είναι καταπληκτικό!
Βλέπεις; Αυτό εννοώ.
Ο Έλγουντ δεν σαμποτάρει τον εαυτό του. Δεν παρασκέφτεται.
Ενίοτε δεν σκέφτομαι.
Μήπως να κάνεις ένα διάλειμμα και να χαλαρώσεις λίγο με τον Έλγουντ;
Εντάξει. Ξέρεις κάτι; Ίσως μου κάνει καλό ένα διάλειμμα. Φύγαμε.
Τέλεια. Πάμε!
-Κάτσε, τι είπαμε ότι θα κάνουμε; -Τέλεια.
Δες χάλια εκεί κάτω.
Ναι, δεν είναι τέλεια.
Επίσης, κάθε σωματείο ξενοδοχοϋπαλλήλων είναι εναντίον σου.
Επισκέπτες φεύγουν. Εκδηλώσεις ακυρώνονται.
Πολύ αρνητική είσαι.
Θεέ μου. Μιλάνε με κόσμο που δεν σε συμπαθεί.
Βλέπεις; Πολύ αρνητική.
Βρισκόμαστε στην απεργία του Μπράντενχαμ,
όπου κάποια απλά παράπονα έγιναν ολόκληρο κίνημα
ενάντια στην κληρονόμο Μπίτσι Μπράντενχαμ. Ας μιλήσουμε με μια υπάλληλο.
Όλοι εδώ έχουν υποφέρει στα γερασμένα νύχια
της Μπίτσι Μπράντενχαμ.
Αν μισείτε την Μπίτσι κι εσείς που μας βλέπετε από το σπίτι, ελάτε εδώ.
Έχουμε σνακ.
Δυνατά λόγια μπροστά στην καταπίεση.
Έλεν, εσύ το προκάλεσες, εσύ ξεπροκάλεσέ το.
-Πήγαινε να το διορθώσεις. -Έφυγα.
-Μη βγάζεις γλώσσα. -Δεν έβγαλα.
Πήγαινε κάτω, δέξου την κακοποίηση και τελείωνέ το.
Αλλιώς, θα σε τελειώσω εγώ εδώ.
Αμέσως, κυρία Μπράντενχαμ.
Εκεί καθόταν το σάντουίτς μου.
Δηλαδή, συγγνώμη.
Θα το φάω και πάλι.
Συγγνώμη. Πολύ σημαντικό τηλεφώνημα. Μάλλον. Εμπρός;
Άλλη Έλεν, σου είπα να με πάρεις μόλις αφήσεις τον πολυέλαιο
-στον δήμαρχο. -Θα σας πάρω.
Μόλις το κάνω.
Έλεος, εκτός από αργόστροφη, είσαι και αργοπόδαρη. Πήγαινε!
Είναι δυνατά, συγγνώμη. Εμπρός;
Δεν παρέδωσε ακόμα τον πολυέλαιο.
Πάλι η Άλλη Έλεν είμαι, αλλά βασικά με λένε…
-Γεια. -Εντάξει.
Ας πάει στον τηλεφωνητή.
Σήκωσέ το! Άντε!
Ναι. Είναι χειρότερο. Καλά. Ναι, κα Μπράντενχαμ;
Γεια, είμαι η Τζούλια Φλαν, υπεύθυνη κάστινγκ. Γεια.
Τι λέει; Γεια. Ναι, είμαι η Άμπι.
Το ξέρω, χαζούλα. Η ομάδα σε λάτρεψε.
Είμαστε ανάμεσα σ' εσένα και μια άλλη κοπέλα.
Μπορείς να έρθεις για άλλη μια ανάγνωση σε 45 λεπτά;
Θεούλη μου!
Μισό λεπτό, κάνω κάτι αυτήν τη στιγμή.
Όχι, ξέρετε κάτι; Εννοείται.
Οδηγέ! Σταμάτα το λεωφορείο!
Ναι, δεν πιάνει.
Όποτε νιώθω λίγο αγχωμένος, παίρνω δύο παγωτά.
-Δεν έχεις δυσανεξία στη λακτόζη; -Θα με απασχολήσει μετά.
-Τι θα πάρεις, αφεντικό; -Για να δούμε.
Γρανίτα πορτοκάλι με κρέμα. Όχι, έχει πολλή ζέστη για κρέμα.
Μήπως κάτι πιο γρανιτένιο;
Όχι, θα λιώσει, θα λερώσω τη στολή,
θα τη δει η επίτροπος και θα με διώξει ή θα κλείσει το πάρκο.
Θα πάρω ένα σκέτο χωνάκι. Είναι τρελό;
-Αφεντικό, είσαι καλά; -Ναι.
Βασικά, όχι. Νιώθω ότι αγχώνομαι συνέχεια για τα πάντα.
Έλγουντ, εσύ πώς δεν αγχώνεσαι; Ποτέ. Για τίποτα.
Εύκολο είναι. Όλα πάνε καλά στο τέλος.
Έλγουντ, μη! Τι κάνεις;
Το κάτω στο χωνάκι είναι το αγαπημένο μου.
Όταν το μυαλό σου κάνει…
Κι όλα φαίνονται…
Όταν οι σκέψεις σου είναι…
Κι ο κόσμος μοιάζει…
Λέω στον θόρυβο να σταματήσει Ξεχνάω τον κόσμο
Κι ακούω τον εαυτό μου Γιατί εκείνος πάντα λέει
Τις μόνες λέξεις που έχω ανάγκη
-Για να βγάλω τη μέρα -Ποιες λέξεις;
Λοιπόν Προχώρα
Παρ' όλα αυτά
Κι αν άργησες Τι πειράζει;
Κι αν έκανες λάθος Όλοι κάνουν
Πόσες φορές ένιωσες Πως ήρθε το τέλος του κόσμου;
Μάντεψε
-Δεν ήρθε -Ισχύει.
Αν κάτι πάει όντως στραβά Θα το διαχειριστείς τότε
Αντί να ανησυχείς Ξανά και ξανά
Άσε τα ασήμαντα
ΥΓΡΗ ΜΠΟΓΙΑ
Όλα τέτοια δεν είναι; Χαλάρωσε
Επειδή ξέρεις
Ότι δεν θα βελτιωθεί τίποτα
Απλώς θα νιώθεις χειρότερα σήμερα
Σ' αυτήν τη ζωή Έχουμε μόνο το σήμερα
Όταν έχω ένα πρόβλημα Λέω απλώς
Λοιπόν Προχώρα
Παρ' όλα αυτά
-Δοκίμασε κι εσύ. -Εντάξει.
Λοιπόν Προχώρα
Παρ' όλα αυτά
-Νιώθω ήδη καλύτερα. -Είδες;
Δεν πλήρωσα τους φόρους
-Όπως όλοι. -Τι;
Μικρός έτρωγα ασβέστη
Όντως;
Μια φορά Για λόγους κρυφούς
Θα ήμουν προστατευόμενος μάρτυρας
-Μα δεν έγινε τελικά -Έλγουντ;
Αν κάτι πάει όντως στραβά Θα το διαχειριστώ τότε
Αντί να ανησυχώ Ξανά και ξανά
Έλα, τραγούδα μαζί μου.
Εντάξει.
Άσε τα ασήμαντα
Όλα τέτοια δεν είναι; Χαλάρωσε
Επειδή ξέρεις Ότι δεν θα βελτιωθεί τίποτα
Απλώς θα νιώθεις χειρότερα σήμερα
Σ' αυτήν τη ζωή Έχουμε μόνο το σήμερα
Όταν έχω ένα πρόβλημα Λέω απλώς
Λοιπόν Προχώρα
Παρ' όλα αυτά
Ναι
Τι πειράζει Που είπα ψέματα στο βιογραφικό;
Τι πειράζει Που κάνω παραφωνίες;
Τι πειράζει Που μ' αρέσει το ωμό κοτόπουλο;
Ή που πούλησα μόνο τρεις τσάντες;
Κάτσε, μόνο τρεις πούλησες;
Τσάντα, τέλεια τσάντα
Τι; Είπες ότι τις πούλησες όλες.
Είπα ότι δεν τις έχω. Και έδειξες ενθουσιασμένος.
-Και τώρα δείχνεις ανήσυχος. -Έλγουντ, πού είναι οι τσάντες;
Για πάμε.
Ήταν δύσκολοι οι τελευταίοι μήνες.
ΑΚΡΟΑΣΕΙΣ
Ναι, καταπληκτική δουλειά, Ματίλντα. Ευχαριστούμε που ήρθες.
Γεια σου. Όλα για Την Εύα. Θα σε σπρώξω!
Αστειεύομαι. Συγγνώμη, έχω υπερένταση.
Μπορείς να περάσεις, Άμπι.
Πού διάολο είναι η Έλεν; Αυτή είναι; Όχι, αυτό είναι φανοστάτης.
Αυτή; Όχι, δύο περιστέρια που τσακώνονται για το πρέτσελ.
-Μπίτσι… -Μη με αιφνιδιάζεις σε μπαλκόνια.
Είσαι σαν γέρος νίντζα.
-Λοιπόν; -Μου είπαν τα αιτήματά τους.
-Εντάξει, πόσο θα κοστίσει; -Όχι μόνο λεφτά.
Αξιολάτρευτο.
Θέλουν καλύτερα ωράρια, λιγότερο ασβέστη, εξόδους κινδύνου.
-Μήπως θέλουν και μασάζ; -Συμφώνησαν να συμβιβαστούν
και να λήξουν την απεργία με έναν όρο, αλλά τους είπα ότι αποκλείεται.
Τι όρο;
Θέλουν μια συγγνώμη.
Κανόνισέ το.
Σοβαρά; Δεν σε έχω ακούσει ποτέ να ζητάς συγγνώμη.
Λες να μην το έχω κάνει στα ψέματα;
Αν γλιτώνω λεφτά, κατευνάζονται οι φτωχοί και δεν έχω συνέπειες, θα το κάνω.
Θα μπουν πάλι σε εφαρμογή τα σχέδιά μου.
-Κατάλαβα. -Γι' αυτό εγώ είμαι πλούσια.
Έλα. Κάπου εδώ γύρω θα είναι οι τσάντες.
-Μπαμπά! Καλά νέα. -Βρήκες τις τσάντες;
Τι; Όχι. Βρήκα τον ασύρματο. Τον είχαμε χάσει.
Αλλά εσύ δεν το ήξερες, γιατί δεν σ' το είπαμε,
-επειδή τον χάσαμε. -Καλά νέα, παιδί μου. Μπράβο.
Βασικά, μπαμπά, εγώ τον βρήκα,
-άρα εγώ αξίζω το "μπράβο". -Μπράβο.
Αλίμονο.
Συγγνώμη που τις έχασα,
αλλά και πάλι πιστεύω ότι όλα θα πάνε καλά.
-Όουεν; -Θα βρήκε τις τσάντες.
Τις βρήκες;
Όχι, αλλά είναι δίπλα μου η επίτροπος
κι αναρωτιέται πού είσαι.
Τέλεια. Υπέροχα. Έρχομαι αμέσως.
-Άρχισαν τα όργανα. -Τα όργανα ομορφαίνουν τα πάντα.
Μου λες ότι δεν μπορώ να μπω στο χειρουργείο με το κραγιόν;
Τότε, αποχαιρέτησε το νεφρό σου.
Και τέλος.
Πολύ ωραία, Άμπι. Θα είμαστε σε επαφή.
Τέλεια! Ευχαριστώ.
Ναι.
Να πάρει, ο πολυέλαιος.
Ήταν πολύ καλή.
Δεν έχει σημασία. Μου έστειλε ο ατζέντης της Ματίλντα.
Αγχώθηκε επειδή είδαμε κι άλλη ηθοποιό
και δεν θέλει να χάσει. Δέχεται χαμηλότερη αμοιβή.
Τέλεια. Δηλαδή, νιώθω άσχημα που χρησιμοποιήσαμε την Άμπι.
Δεν παθαίνει τίποτα. Είναι πολύ γλυκιά.
Ξέχασα τον πολυέλαιό μου.
Αναγκάστηκα να τον φέρω,
γιατί θέλω δικό μου φωτισμό στις ακροάσεις.
Αστειεύομαι. Μια χαρά. Όλα καλά.
Ναι, Μπίτσι. Γεια.
Μπίτσι; Συγγνώμη, μιλάμε με τα μικρά μας ονόματα τώρα;
Γιατί εγώ δεν θα μάθω το δικό σου.
Όχι, συγγνώμη, αλλά…
Αυτό ήταν Ως εδώ
Όλο προσπαθώ Να σ' ευχαριστήσω
Φτιάξε το χάλι σου Και την παλιοσυμπεριφορά σου
Επί τη ευκαιρία
Καλά άκουσες
Από τη σιωπή σου Υποθέτω ότι εξεπλάγης
ΚΑΛΩΣ ΗΡΘΑΤΕ
Δεν έχει πια χαλάκια εδώ
Αγαπάς το κρύσταλλο, Μπίτσι Οπότε ας το κάνω καθαρό και κρυστάλλινο
Τα καλά κορίτσια μπορούν να αγριέψουν
Όταν καταλαβαίνουν επιτέλους
Αρκετά ως εδώ
Ως εδώ
Αρκετά ως εδώ
Εσύ χάνεις Είσαι κακό αφεντικό
Μας εκμεταλλεύτηκες όλους Και πληρώνεις το τίμημα
Τελείωσα από δω Κουβάλα μόνη σου τον πολυέλαιο
Είναι βαρύς κι εσύ μικρόσωμη
Οπότε υποθέτω Πως θα είναι αρκετά δύσκολο
Αλλά πλατειάζω
Καμιά χαζοδουλειά δεν αξίζει Να χάνω τον αυτοσεβασμό μου
Αν θες να ξέρεις, σε κατάλαβα
Παρεμπιπτόντως, δεν έμαθες ποτέ το όνομά μου.
Με λένε Άμπι!
Γιατί πίστεψα Ότι μπορώ να το κάνω;
Εγώ δεν τα παρατάω ποτέ
Κι αν η προφανής αλήθεια είναι
Ότι εγώ δεν είμαι αρκετή;
Αρκετά ως εδώ
Ναι; Μπίτσι; Είσαι ακόμα εκεί;
-Παραιτούμαι. Ελπίζω να ήμουν σαφής. -Βαρέθηκε μόλις άρχισες να μιλάς.
Μπράβο σου, όμως. Δεν έχουν όλοι τα κότσια να φύγουν.
Θεέ μου. Με είδατε;
Απλώς ήθελα να ξεδώσω λίγο. Μην ανησυχείτε, μου πέρασε.
Ξετρελάθηκα! Αυτό έπρεπε να κάνεις στην ακρόαση.
Σοβαρολογείτε;
Αυτός ο χώρος είναι πολύ άδικος, γλυκιά μου.
Αλλά οι καλύτεροι δεν αποκλείουν αυτό το συναίσθημα, το χρησιμοποιούν.
Αν το φέρεις στην ερμηνεία σου, θα σε στείλω παντού.
Αλήθεια;
Θεέ μου, λυπάμαι πολύ.
Δηλαδή, άντε γαμήσου. Είναι σκατά και χρησιμοποιώ το συναίσθημα.
Ωραίο. Μπράβο σου. Θέλω να καθαρίσεις, όμως.
Ναι. Όχι. Φυσικά, εννοείται. Είσαι άθλια. Συγγνώμη. Έχω μπερδευτεί.
Θα καθαρίσω και βούλωσέ το.
Αστειεύομαι. Έχετε σκούπα;
Λυπάμαι πολύ για τον πόνο που σας προκάλεσα.
Προκειμένου να επανορθώσω για αυτό το τραύμα, σας προσφέρω…
Μισό λεπτό, δεν ζητήσαμε αυτό.
-Όχι; -Όχι.
Δεν θέλουμε μια ψεύτικη συγγνώμη που βρήκες στο ίντερνετ
και προφανώς δεν εννοείς.
Τι λες, πολύτιμη υπάλληλε;
Θέλουμε να ζητήσεις συγγνώμη σε έναν άνθρωπο και να το εννοείς.
Μόνο σε έναν; Ακόμα πιο εύκολο. Σε ποιον;
-Στην Έλεν. -Τι;
Αυτό ξέχασα να το αναφέρω. Δεν φαντάστηκα ότι είχε σημασία.
Γιατί να ζητήσω συγγνώμη από σένα;
Δεν βρίσκω ούτε έναν λόγο.
Μα μόλις το κάνεις, θα σταματήσει η απεργία
-κι όλα αυτά θα τελειώσουν. -Κάν' το!
Δίνω 5% αύξηση, μία ακόμα μέρα άδεια και έξτρα 15 λεπτά διάλειμμα για τουαλέτα.
Μην ξανακούσω αυτές τις αηδίες περί συγγνώμης.
Τώρα, χαθείτε από δω.
Πήραμε αύξηση και την υπόλοιπη μέρα ρεπό!
Κάτσε, όχι. Δεν είναι αυτό… Εντάξει!
Κανόνισε τη συνάντηση με τον δήμαρχο. Πες του ότι τελείωσε η απεργία.
Φτιάξε μου κι ένα ποτό.
-Λυπάμαι που δεν σου ζήτησε συγγνώμη. -Ξέχνα το.
Σας εξασφάλισα όσα θέλατε κι ακόμα περισσότερα.
Το είχες οργανώσει;
Ναι, έχω πολύ καλή κρίση. Ήξερα ότι δεν θα μου ζητούσε συγγνώμη.
Την επόμενη φορά, μην κάνετε απεργία. Ελάτε στην Έλεν.
Η Μπίτσι είναι ιδιοκτήτρια, εγώ το αφεντικό. Μην το ξεχνάς.
Να τος. Είμαστε εδώ και τα λέμε με την επίτροπο Κραντς για ώρα.
Μην ανησυχείς. Η Μόλι γέμισε τις σιωπές με αμήχανο γέλιο.
-Γεια σου, Όουεν. -Γεια σας.
Έτσι.
Όουεν, ήθελα να έρθω και…
Πριν μιλήσετε, να σας πω ότι καταλαβαίνω πως ο έρανος σήμερα δεν πάει καλά.
Ίσως όλη η καμπάνια μέχρι τώρα δεν έχει πάει καλά.
Πολλές λεπτομέρειες πηγαίνουν όλο στραβά.
Θα ήθελα να ζητήσω συγγνώμη.
Όουεν, ξέρεις γιατί δεν έρχομαι ποτέ εδώ;
-Φυσικά. -Είστε αλλεργική στα δέντρα;
Όχι, τα λατρεύω.
Δεν έρχομαι, επειδή ξέρω πως όλα πάνε τέλεια.
Αλήθεια; Πάνε όντως;
Πηγαίνω μόνο στα πάρκα που με έχουν ανάγκη.
Το πρωί χρειάστηκε να πάω στο Κλέρμοντ Παρκ
γιατί κάποιος βάζει πουλοβεράκια στα ποντίκια.
-Πολύ χαριτωμένο, αλλά παράνομο. -Να πάω εκεί.
Το Σέντραλ Παρκ έχει τον Όουεν Τίλερμαν.
Νοιάζεσαι για κάθε μικρή λεπτομέρεια και ανησυχείς για τα πάντα.
Δες πως είσαι. Ένα χάλι. Μούσκεμα στον ιδρώτα.
Δεν ίδρωσα και τόσο… Όχι, ίδρωσα.
Λέω απλώς ότι πανικοβάλλεσαι και αγχώνεσαι για τα πάντα στο πάρκο,
ώστε όποιος έρθει εδώ να μπορεί να χαρεί και να ξεχάσει τα δικά του άγχη.
Αλλά πραγματικά, ιδρώνεις πάρα πολύ. Έχεις πάει σε γιατρό;
Και οι τσάντες; Είναι με μονό γαζί.
Έπρεπε να είχατε πάρει με διπλό.
Αλλά και τι έγινε; Η καμπάνια έχει επιτυχία.
Πώς το λέτε αυτό;
Δες γύρω σου. Άνθρωποι δίνουν την καρδιά τους στο πάρκο.
Αυξήθηκαν οι επισκέπτες. Μειώθηκαν τα απορρίμματα.
Και τι περίμενες; Να αλλάξουν όλα έτσι απλά;
Αυτά παίρνουν χρόνο.
Όταν ποτίζεις ένα φυτό, δεν βλασταίνει εν μια νυκτί.
Κάποια βλασταίνουν, αλλά ευχαριστώ για την ορολογία κηπουρικής.
Μάλλον αγχώθηκα πολύ και δεν σταμάτησα να μυρίσω τα λουλούδια.
Όουεν, ο λόγος που ήρθα σήμερα ήταν για να σε συγχαρώ
για την επιτυχημένη καμπάνια.
-Συγχαρητήρια, λοιπόν. -Ευχαριστώ.
Επίσης, θα συναντούσα και τον φίλο μου τον Ντέρικ.
Έχει πολλή πλάκα. Πάω να τον βρω.
Να προσέχεις, Όουεν. Να τος! Ντέρικ!
Για δες.
Το έφτιαξε, το αγάπησε και τώρα το κατάχεσε.
Συγγνώμη, δεν βρήκα άλλη ρίμα.
Πόσο σε καμαρώνω!
Αφεντικό. Κοίτα τι βρήκα.
-Οι τσάντες! -Τέλειες είναι.
Θα έπεσαν από το κουτί, θα κατρακύλησαν και θα κατέληξαν στο νερό.
Είδες; Σ' το είπα, αφεντικό. Όλα πάνε καλά στο τέλος.
Ναι, Έλγουντ, έτσι φαίνεται.
Κάτι πλανάται στον αέρα Και φαίνεται καλό
Σαν μια διάθεση
Ξεκινήσαμε να δουλεύουμε Με αγάπη και φως
Τώρα γευόμαστε Γλυκούς καλοκαιρινούς καρπούς
Κρατήσαμε την ελπίδα Ότι τα όνειρά μας θα ανθίσουν
Τσάντες.
Δείτε γύρω σας Δείτε γύρω σας, να τι βρήκαμε
ΜΟΛΙ
Η αγάπη που δίνεις Ξέρεις
Γεια.
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Πάντα στηρίζαμε ο ένας τον άλλο Σε δύσκολες στιγμές
Και τώρα μπορούμε να χαλαρώσουμε
Δουλέψαμε τις δυσκολίες Και τις ανησυχίες μας
Κι αυτόν τον δάγκωσε μια χήνα
Έχουν δόντια!
Ώρα να δούμε το μέλλον
Και να στοχεύσουμε Να στοχεύσουμε εκεί όπου πάμε
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Είμαι ο Ρεβίρ της εξέγερσης Φωνάζω "Γιούπι"
Πιο έξυπνη απ' την Μπίτσι Με την ψευδή συγγνώμη της
Είναι βασίλισσα Μα δεν θα με αποκεφαλίσει ποτέ
Πιάστηκα επί τόπου Έθεσα αιτήματα
Είναι διαβολική Μα έχω σχέδιο
Επιτέλους πατάω γερά Όσο εκείνη μουτρώνει
Γιατί γυρίζει ο τροχός
Φύτεψα έναν σπόρο εντέλει
Μοιράστηκα την αμοιβή μ' έναν φίλο
Ακόμα κι αν είσαι ξεροκέφαλος Η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Η αγάπη που δίνεις Ξέρεις
Ξέρεις ότι επιστρέφει σ' εσένα
Η αγάπη που δίνεις Ξέρεις
Ξέρεις ότι η αγάπη επιστρέφει σ' εσένα
Υποτιτλισμός: Άννυ Ζερβού